KS Daily View 3 พ.ย. 2022
3 พฤศจิกายน 2565

KS Daily View 03.11.2022 > ตลาดหุ้นสหรัฐปรับฐานแรง หลัง Fed ขึ้นอัตราดอกเบี้ยฯ 75 bps. SET คาดแกว่งตัวลง 1600-1620 จุด หุ้นแนะนำ BEM
ประเด็นสำคัญที่เกิดขึ้นเมื่อวาน :
ต่างประเทศ ผลการประชุม Fed เมื่อคืนคือ ขึ้นอัตราดอกเบี้ยฯ ตามที่คาด 75bps.เป็น 3.75-4% แต่ Key สำคัญคือถ้อยแถลงของ Fed Chair Powell ยังส่งสัญญาณขึ้นดอกเบี้ยต่อเนื่องทำให้ตลาดหุ้นฝั่งสหรัฐปรับฐานลง อิง ดัชนี Dow Jones -1.55%,  NASDAQ -3.36%  โดย Sector ในดัชนี S&P500 ปรับลงทุก Sector โดยกลุ่มที่ลงหลักๆ คือ กลุ่ม Consumer Discretionary  -3.8% กลุ่ม IT -3.5%,กลุ่ม Communication Services -3.1%  ส่วนกล่มที่ปรับลงน้อยกว่าค่าเฉลี่ยคือ Utilities -1.02% ฯลฯ   (อย่างไรก็ตาม  KS มองว่า Inline ไม่ได้ Surprise เนื่องจากตาม Dotplot รอบล่าสุด Fed ได้ส่งสัญญาณขึ้นดอกเบี้ยไปจนถึงปี 2566 อยู่แล้ว และหากดู FedWatch Tool ใน cmegroup  ยังคงคาดโอกาสการขึ้นดอกเบี้ยของ Fed รอบ ธ.ค. จะขึ้น 50 bps ตามเดิม ด้วยโอกาส 68.7%(ไม่เปลี่ยนแปลง)  รวมถึง Indicator ที่เราให้น้ำหนักคือ Bond yields สหรัฐ  อายุ 2 ปีปรับขึ้นเพียง 7 bps ล่าสุดอยู่ที่  4.62% และการแสดงความเห็นของคณะกรรมการ Fed ยังเปิดทาง ในโทน Dovish คือต้องติดตามข้อมูลดัชนีทางเศรษฐกิจสหรัฐ เป็นไปตามที่เราคาด
ในประเทศ : SET Index เมื่อวานปิด 1625.02 จุด (-0.04%DoD) หุ้นที่ปรับขึ้นนำโดย SCGP +3.3%, PTTGC +1.7% หุ้นที่ปรับลงหลักๆ คือ  AAI -11.8%, BTG -9.38%, FORTH -6.3% ฯลฯ ส่วนประเด็นอื่นๆ  คือ บริษัทจดทะเบียนที่ประกาศงบงวด 3Q22 เมื่อวานมี 1 บริษัทซึ่งกำไรรายงานออกมา ดีกว่าคาด  คือ TU กำไร 3Q22  ที่ 2.5 พันลบ. (+31% YoY และ +56% QoQ) สูงกว่าที่เราและตลาดคาด 16% และ 29.5% เนื่องจากกำไรจากอัตราแลกเปลี่ยนที่ 792 ลบ. แนวโน้มกำไร 4Q22  เราคาดกำไรเติบโต YoY แต่ลดลง QoQ  จากการเติบโตของปริมาณการขายผลิตภัณฑ์อาหารทะเลกระป๋องและผลิตภัณฑ์สำหรับสัตว์เลี้ยง รวมถึงเงินบาทที่อ่อนค่า แต่ลดลง QoQ เนื่องจากช่วงนอกฤดูกาล  โดยราคาเป้าหมายพื้นฐานคาด 22.5 บาท
ประเด็นที่ต้องติดตามช่วงนี้
ในประเทศ  3Q22 earnings results: วันนี้  3 พ.ย. ADVANC(คาด 5,553 ลบ. -11.9% QoQ, -12.9% YoY)  4 พ.ย. อาทิ  BE8 (คาด 35 ลบ. +17% QoQ, +67% YoY) HENG (คาด 106 ลบ. +18.4% QoQ, -6.2% YoY) RCL (คาด 4,457 ลบ. -39.4% QoQ, +19.5% YoY)   เราแนะนำเน้นเก็งกำไรในหุ้นที่กำไรเติบโต อาทิ BE8,  HENG
กลยุทธ์การลงทุน เราประเมินหลังผลประชุม Fed ออกมาเมื่อคืนดังกล่าวทำให้สินทรัพย์เสี่ยง จะแกว่งตัว Sideway ลงในกรอบ 1585-1630และรอ 3 เหตุการณ์สำคัญ คือ
1.) ตัวเลขแรงงานสหรัฐวันพรุ่งนี้ ทั้งตัวเลขการจ้างงานนอกภาคเกษตรของสหรัฐฯ เดือน ต.ค. ตลาดคาด +200K(-24% MoM) และตัวเลขอัตราการว่างงานของสหรัฐฯ เดือน ต.ค. คาด 3.6% (เทียบเดือนก่อนหน้าที่ 3.5%) ซึ่งจะมีผลต่อการตัดสินใจทิศทางดอกเบี้ยของ Fed ในปีถัดไป เนื่องจาก Fed ให้น้ำหนักตัวเลขเศรษฐกิจ
2.) การเลือกตั้งกลางเทอมของสหรัฐ(Midterm Election) วันที่ 8 พ.ย.  ตลาดคาดพรรค Democrat จะเสียอำนาจ และ พรรค Republican มีโอกาสชนะในฝั่งสภาล่าง แต่พรรค Democrat จะยังครองสภาบน   หากพรรค Republican พลิกกลับมาครองเสียงได้ประเมินจะทำให้การผลักดันมาตรการกระตุ้นทางการคลังเศรษฐกิจสหรัฐมีอุปสรรคมากขึ้น
3.) อัตราเงินเฟ้อสหรัฐ เดือน ต.ค. ตลาดคาด 8.1%YoY ชะลอจากเดือน ก.ย. ที่  8.2%YoY ที่จะประกาศ 10 พ.ย.
โดยรวมกลยุทธช่วงนี้แนะนำเน้นลงทุนในหุ้นกลุ่มหลักๆ คือกลุ่ม Defensive จะ Outperform ในช่วงตลาดผันผวน  อาทิ  BEM กล่มโรงไฟฟ้า  EGCO,  BGRIM   ส่วนกลุ่มที่เราแนะนำก่อนหน้ายังแนะนำถือต่อ อาทิ  กลุ่ม Domestic play  อาทิ AMANAH, PLANB, CK กลุ่มที่ได้ประโยชน์จากธีมจีนเปิดประเทศ อาทิ EKH, SIRI, ANAN, SCGP, AMATA, SNNP
ประเมินตลาดหุ้นไทยวันนี้คาด 1600-1620 จุด หุ้นแนะนำ BEM
Top pick :  BEM(ราคาทางพื้นฐาน 10.4 บาท)
1.) คาดกำไร 3Q22 แข็งแกร่ง คาดอยู่ที่ 792 ลบ. เพิ่มขึ้น 631% YoY และ 25% QoQ จากการฟื้นตัวอย่างแข็งแกร่งของจำนวนผู้ใช้ทางด่วน และ MRT
2.) ปัจจัยหนุนราคาหุ้นมาจากการฟื้นตัวของการจราจรบนทางด่วนและ MRT ที่เร็วกว่าคาด , การปรับอัตราค่าโดยสารรถไฟฟ้า MRT ทีสูงเกินคาด และการเริ่มโครงการทางด่วน 2 ชั้น ในปี 2566
3.) BEM เป็นหุ้น Defensive คาดจะ Outperform ในช่วงตลาดผันผวน
รายงานตัวเลขเศรษฐกิจ
วันพฤหัสฯติดตามตัวเลข Caixin Services PMI ของจีนเดือน ต.ค. คาด 49.1 จุด (ทรงตัว MoM) การประชุมธนาคารกลางอังกฤษคาดปรับขึ้นดอกเบี้ยนโยบาย 75bps. เป็น 3% ตัวเลขดุลการค้าของสหรัฐฯ เดือน ก.ย. คาดขาดดุลเพิ่มขึ้นเป็น -USD72bn (เทียบเดือนก่อนที่ -USD67bn) ตัวเลข ISM Non Manufacturing PMI ของสหรัฐฯ เดือน ต.ค. คาด 55.4 จุด (-2.3% MoM)
วันศุกร์ ติดตามตัวเลข CPI และ Core CPI ของไทยเดือน ต.ค. คาด +6% YoY และ +3.1% YoY ตามลำดับ ตัวเลขการจ้างงานนอกภาคเกษตรของสหรัฐฯ เดือน ต.ค. คาด +200K(-24% MoM) ตัวเลขอัตราการว่างงานของสหรัฐฯ เดือน ต.ค. คาด 3.6% (เทียบเดือนก่อนหน้าที่ 3.5%)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY